
బెంగళూరు : నేరాలు, అవినీతి రోజు రోజుకూ పెరుగుతున్నాయంటే, అందుకు కారణం నగదు వాడకమేనని కేంద్ర ఆర్థిక మంత్రి అరుణ్ జైట్లీ అన్నారు. ఈ దురవస్థ నుంచి బయటపడటానికి మన దేశం తక్కువ నగదు వాడకం నుంచి నగదు రహిత ఆర్థిక వ్యవస్థకు మారుతుందన్న ఆశాభావం వ్యక్తం చేశారు. విజయ బ్యాంక్ ఆధ్వర్యంలో శనివారం 100 డిజిటల్ గ్రామాలు, 100 శాఖలు, 100 ఏటీఎంలను ఆవిష్కరించిన అనంతరం ఆయన మాట్లాడారు.భారతదేశం నగదును ఉపయోగించే దేశమని జైట్లీ చెప్పారు. ఆర్థిక, సాంఘిక లావాదేవీలన్నీ నగదుతోనే జరుగుతున్నాయన్నారు. లెక్కాపత్రాలు లేకుండా జరుగుతున్న లావాదేవీల వల్ల అటు ప్రజలకు నష్టం జరుగుతోందని, ఇటు ప్రభుత్వం పన్ను ఎగవేతదారుల వల్ల బాధపడుతోందని వివరించారు. నేరాలు, ఉగ్రవాదం, అవినీతి వృద్ధి చెందడానికి కారణం నగదు లావాదేవీలేనన్నారు. ఆర్థిక వ్యవస్థలోకి పెద్ద ఎత్తున నగదు ప్రవహించడం వల్ల ప్రత్యేకంగా దానికుండే పర్యవసానాలు దానికి ఉంటాయన్నారు. సాంకేతిక పరిజ్ఞానం బ్యాంకింగ్ రంగాన్ని వేగంగా మార్చేస్తోందన్నారు. త్వరలోనే బ్యాంకింగ్ రంగం స్మార్ట్ ఫోన్లలో భాగమైపోతుందన్నారు. అభివృద్ధి చెందిన ఆర్థిక వ్యవస్థలోకి పరివర్తన చెందడమంటే నగదు రహిత ఆర్థిక వ్యవస్థను అనుసరించడమేనన్నారు.

bengaluru : neraalu, avineeti roju rojuku perugutunnayante, anduku kaaranam nagadu vaadakamenani kendra aardhika mantri arun jaitley annaru. ee duravastha nunchi bayatapadataaniki mana desham takkuva nagadu vaadakam nunchi nagadu rahita aardhika vyavasthaku maarutundanna aasaabhaavam vyaktam chesaru. vijaya bank aadhvaryamlo sanivaaram 100 disital graamaalu, 100 saakhalu, 100 atmlanu aavishkarinchina anantaram aayana matladaru.bharatadesam nagadunu upayoginche deshamani jaitley cheppaaru. aardhika, saanghika lavadevilanni nagaduthone jarugutunnaayannaaru. lekkaapatraalu lekunda jarugutunna lavadevila valla atu prajalaku nashtam jarugutondani, itu prabhutvam pannu egavetadaarula valla baadhapadutondani vivarinchaaru. neraalu, ugravaadam, avineeti vruddhi chendadaaniki kaaranam nagadu lavadevilenannaru. aardhika vyavasthaloki pedda ettuna nagadu pravahinchadam valla pratyekamgaa daanikunde paryavasaanaalu daaniki untaayannaaru. saanketika parignaanam banking rangaanni vegamgaa maarchestondannaru. twaralone banking rangam smart fonlalo bhaagamaipotundannaaru. abhivruddhi chendina aardhika vyavasthaloki parivartana chendadamante nagadu rahita aardhika vyavasthanu anusarinchadamenannaru.